human
The letter? Oh, Maister Dennis just read it and put it in his waistcoat pooch. Syne, says he, 'Saunders, will ye drink?' 'No,' says I; for if I did, when I gaed hame I micht smell! So he gied me yin o' thae French sovereigns as easy as puttin' a penny in the plate. Oh, a grand man is Maister Deventer when ye get the richt side o' him, but as they tell me the very deevil and a' when his monkey is up. Do you ken, Maister Aängus, he was just trying me on, by asking me to drink? For if I had ta'en as muckle as a sup frae his hand, I micht hae whistled for the wee French sovereign--whilk is only barely worth saxteen shillings when a' is said and done!